钦定古今图书集成/理学汇编/学行典/第188卷 > 徐志道〈弟志远〉
## 钦定古今图书集成/理学汇编/学行典/第188卷 > 徐志道〈弟志远〉

按《吉安府志》：“徐志道，字元思，吉水人。事母以孝闻。建
炎闲，虏骑奄至邑，志道与弟志远舁母以逃，为流矢
所中，挟矢行数舍而卒。志远负母抚兄，痛哭几绝。虏
追至，备告以故，虏惭，解戈而谢曰：‘此一门孝友也’。遂
释之。绍兴闲，以孝廉举，官至楚州团练使。”